Hoffman (film)
Hoffman je britanski igrani film snimljen 1970. godine u režiji Alvina Rakoffa. Po žanru je mješavina drame i komedije, a temelji se na romanu Shall I Eat You Now? irskog pisca Ernesta Gablera. Naslovni protagonist, čiji lik tumači Peter Sellers, je poslovni čovjek koji jednu od sekretarica iz svoga poduzeća (čiji lik tumači Sinéad Cusack) ucjenom prisili da provede tjedan dana u njegovom stanu. Radnja prikazuje kako se ispostavi da ga manje zanima seks, a više psihološka dominacija, što će ispočetka neiskusnoj sekretarici omogućiti da mu se suprostavi vlastitom seksualnom manipulacijom. Hoffman se smatra jednim od opskurnijih, ali i neobičnijih naslova u Sellersovoj filmografiji. Film je producirao Bryan Forbes, koji je, navodno u glavnom protagonistu pronašao opis samog sebe; sa druge strane i sam Sellers je tokom produkcije također u naslovnom liku pronašao sebe, te poslije snimanja javno kritizirao film i od producenata bez uspjeha pokušao otkupiti negativ kako bi ga uništio. Nakon premijere nije postigao uspjeh, ali se danas ponekad hvali zbog neobičnog soundtracka Rona Grainera, ali Sellersa u jednoj od svojih "najnormalnijih" uloga.

Uloge
Mr [Benjamin] Hoffman - 	Peter Sellers
Janet Smith - 	Sinéad Cusack
Tom Mitchell - 	Jeremy Bulloch
Mrs Mitchell - 	Ruth Dunning
Predradnik  - 	David Lodge

Vidi još
Ne zovi me tatice, jugoslovenska TV-drama iz 1967. temeljena na istom predlošku

Izvori

Vanjske veze

 

Britanski filmovi
Dramski filmovi